google/wiki40b huggingface dataset:
Scott McCloud

Bøker

I Understanding Comics ser McCloud nærmere på hvordan tegneserier er bygd opp og hva som gjør tegneserien som kunstart unik. Boken regnes som en av vår tids viktigste bøker om tegneserier.
I Reinventing Comics, som er en mer kontroversiell bok, legger McCloud fram sine teorier om hvordan tegneseriemediet bør utvikle seg i fremtiden, og hva som må gjøres for at formen skal få en ny storhetstid. Store deler av boken, som kapitlet om digital distribusjon, er også interessant å se i sammenheng med helt andre medier enn tegneserier.
Making Comics er rettet mot tegneserieskapere og omhandler hvordan man lager tegneserier, og framstår som en motvekt til andre bøker om temaet da den i stedet for å fokusere på å utvikle tegnestil, slik mange andre bøker om å lage tegneserier gjerne gjør, handler om oppbygning, komposisjon, fortellerteknikk og hvordan man trinn for trinn kan gå fram for å gjøre om sin idé til en tegneserie.
Felles for de tre bøkene er at de er laget i tegneserieformat, og på den måten demonstrerer i praksis fordeler ved å bruke tegneserien som formidlingsform i sakprosa. Ingen av McClouds bøker er utgitte på norsk.

24-timerstegneserier

I 1990 fant McCloud opp tegneseriekonseptet 24-timerstegneserie sammen med Stephen Bisette. En 24-timerstegneserie er en tegneserie på 24 sider som er laget av en person innenfor en tidsperiode på 24 sammenhengende timer. Til dags dato er det laget mer enn tusen 24-timersttegneserier, av både profesjonelle tegnere og amatører. Siden 2004 har det blitt utgitt fem antologier som samler utvalgte 24-timerstegneserier, av blant andre Scott McCloud, Stephen Bisette og Neil Gaiman. Siden 2004 har det også vært arrangert en årlig «24 hour comics day», der det arrangeres samlinger verden over og på andre måter blir lagt til rette for at så mange som mulig skal ta sjansen på å lage sine egne 24-timerstegneserier. Meningen med å lage 24-timerstegneserier er ikke at det er en ideell måte å lage tegneserier på, det er det sannsynligvis ikke – men det er en kreativ øvelse som kan gi mange tegneserieskapere et innblikk i sine ferdigheter.
Lodi

Historie

Lodi var en keltisk bosetning og hadde navnet Laus Pompeia i romertiden. Siden 300-tallet har byen vært katolsk bispedømme, skjønt de første fem hundre år av bispedømmets historie ikke er overlevert. Det var først mot slutten av 900-tallet at byen fikk en viss betydning. På grunn av en oppsving av handelsvirksomheten havnet Lodi i konflikt med Milano. Etter en rekke kriger ødela milanesiske styrker Lodi, men en ny by ble anlagt syv kilometer av den gamle i 1158. Først i 1198 kom det til fredsslutning med Milano, og begge byene profitterte økonomisk på samarbeidet. 
1200-tallet ble preget av sosial uro og rivaliseringen mellom ghibellinerne og guelferne, og Milano intervenerte en rekke ganger. På begynnelsen av 1300-tallet fikk Viscontislekten makt over byen. Dermed ble Lodi en del av Milanos territorium. 
I 1992 ble området rundt Lodi utskilt fra provinsen Milano og gjort til en egen provins.

Severdigheter

Den gamle bykjernen inkluderer den åpne plassen Piazza Maggiore (også kalt Piazza della Vittoria); den romanske katedralen, rådhuset og bispepalasset.
Mischa Barton

Biografi

Barton ble født i Hammersmith i London. Hun har engelsk far, Paul Marsden Barton, og irsk mor, Nuala Quinn. Barton flyttet til New York City i en alder av fire år, og gitt amerikansk statsborgerskap i Los Angeles den 3. februar 2006. Hun har fortsatt status som britisk statsborger. Hun har sterke bånd til England, da hennes eldre søster, Zoe Barton, jobber som advokat i London. Hennes yngre søster, Hania Barton, studerer for øyeblikket i Los Angeles. Barton gikk ut av «Professional Children's School» i Manhattan i 2004, og tok undervisning på «Royal Academy of Dramatic Art» høsten 2006. I slutten av desember 2007 ble hun arrestert av politiet i Hollywood etter at hun ble stanset for fyllekjøring og besittelse av narkotika. Hun ble løslatt mot en kausjon på om lag 55 000 kroner.
Mischa Barton hadde også en liten rolle i filmen Den sjette sansen som den lille jenta som hadde vært syk i to år før hun døde av at moren hennes holdt henne syk.
I dramaserien The Beautiful Life spilte Barton rollen som Sonja Stone.
NM i friidrett 1976

Norgesmesterskapet i friidrett 1976 bestod av flere arrangementer som i 1976 kåret norgesmestere i friidrettsøvelsene.
Hovedmesterskapet ble arrangert i Askim Idrettspark i Askim i perioden 13. til 15. august. 
Arrangør var Askim IF.Kongepokalvinnere var Leif Roar Falkum og Grete Waitz. 
Se også NM i mangekamp 1976.
Kinesisk historiografi

Kinesisk historiografi er studiet av de teknikker og kilder som ble brukt av historikere til å utvikle den nedtegnede Kinas historie. De eldste historiske dokumenter i Kina er nedtegnet i «historieklassikeren» eller Shujing, som sies å gå tilbake til Zhou-dynastiet ca 1046 f.Kr.
Ordensherre

Ordensherre er den person som besitter øverste myndighet i en orden, oftest en fyrstelig person som forvalter ordenen som sitt prerogativ. Denne personen kan da også omtales som ordenenes suveren. Betegnelsen ordensherre benyttes som regel ikke om øverste leder i ordener som ikke disponeres som fyrstens personlige rettighet; i stedet betegnes vedkommende da som ordenenes stormester selv om vedkommende er en regjerende monark.
Ordensherren vil fortsette å disponere over ordenen selv om kongehuset skulle bli avsatt, da retten til å disponere over ordenen følger dynastiet og ikke staten der dette har regjert. En rekke europeiske ordener, eksempelvis  Annunziataordenen, har på denne måten gått fra å være en statlig orden i tiden ordenen ble utdelt av et regjerende kongehus, til å bli en dynastisk orden etter at dynastiet tapte tronen.
I de to norske ordenene, St. Olavs Orden og Den Kongelige Norske Fortjenstorden, er kongen stormester, og betegnelsen ordensherre benyttes ikke. I Danmark er regjerende monark ordensherre for Elefantordenen og Dannebrogordenen.
Elverum Innebandyklubb

Elverum Innebandyklubb ble stiftet 8. oktober 1997 av Tony Svevad og Kenneth Akselsen. Klubben kommer fra Elverum i Hedmark, omtaler ofte seg selv som «skogvokterne», og har herrelag i 2. divisjon og damelag i 2. divisjon. Herrene har en sesong bak seg i landets nest øverste divisjon, 1. divisjon Øst. Etter hvert som årene har gått, har klubben etablert flere lag i yngres avdeling.
IBU-cupen

IBU-cupen (tidligere Europacupen i skiskyting) er en årlig sammenlagtturnering i skiskyting som arrangeres av International Biathlon Union (IBU). Europacupen i skiskyting ble arrangert første gang for kvinner sesongen 1982/83 og for herrer sesongen 1988/89. Navnet på cupen ble endret i 2008. IBU-cupen er nivået under verdenscupen i skiskyting. 
Kvinnenes europacup fra 1982/83 til 1986/87 regnes som en del av verdenscupen, da den ikke var begrenset til europeere.

Organisering

Cupen består av mellom sju og ni stevner med to renn, tre renn ved avslutnings-stevnet. Totalt arrangeres mellom 17 og 21 renn per sesong.
Streetwear

Internasjonal Streetwear

Streetwear kulturen spredde seg til Japan begynnelsen av 1990-tallet. Og opparbeidet seg raskt popularitet blant Japansk ungdom. Men som alltid satte Japanerne ett særegent preg på stilen og fant inspirasjonen sin fra animasjon, leketøy og gatekunst. I dag har Japansk gatemote spredd seg over hele verden. Noen av de mest eksklusive Streetwear merkene har opphav i Japan, merker som BAPE, Neighboorhood, Visvim og Head Porter. Disse merkene er nesten umulig å få tak i butikker, men takket være internett har det allikevel oppnådd ekstrem popularitet blant dagens Streetwear entusiaster. Folk betaler gjerne store summer for å få importert slike merker fra Japan. På midten av 1990-tallet ble Streetwear etablert på verdensbasis, med Europa som seneste tilhenger.

Streetwear i dag

Kjernen av Streetwear er i dag enda ett lite miljø, og det er lite fokus på markedsføring i forhold til andre motesegmenter. Streetwear merkene er ofte private og de som “selger seg ut” mister raskt kredibilitet innad i miljøet. Streetwear handler om individualitet og det å kle seg for å uttrykke seg selv. På tross av fokuset på å holde miljøet lukket, så har streetwear oppnådd en økende popularitet de siste årene, da spesielt på grunn av kjendiser som gir merkene reklame.
Sluseanlegg

Et sluseanlegg er en innretning som muliggjør heving og senking av båter og andre vanngående fartøy fra ett vannivå til et annet, slik at forsering av høydedrag, fosser, stryk eller dammer kan foretas. Betegnelsen sluseanlegg er ikke helt presis, men brukes gjerne om større anlegg, der man har flere slusekamre i sammenheng. Et eksempel på dette kan være sluseanlegget ved Vrangfoss i Bandakkanalen, som ved hjelp av flere sluser i kjede løfter båter 23 m.
9K32 Strela-2

9K32 «Strela-2» (russisk: 9К32 “Cтрела-2” — pil; NATO-kallenavn SA-7 Grail) er en mannskapsportabel, skulderavfyrt, luftvernmissil for lave høyder med et høyeksplosivt stridshode og passivt infrarødt styresystem.
Blancmangé

Blancmangé (fra fransk blanc-manger) er en dessert basert på melk eller fløte med sukker, og et tykningsmiddel som gelatin, maisstivelse eller karragenan, ofte smakssatt med vanilje eller mandel. Den serveres ofte i en form og serveres kald. Tradisjonelt er den hvit, men kan også farges lett rosa, og ligner panna cotta i konsistensen.
Opprinnelig var blancmangé en middelaldersk rett som bestod av kylling blandet med melk eller mandelmelk med sukker og ris og ble servert ofte som mat for syke.

Historikk

Blancmangéens opprinnelse er ikke helt klarlagt, men historikere anser at den var et resultat av arabisk innflytelse i og introduksjonen av ris og mandel i Europa i tidlig middelalder. Det finnes imidlertid ingen belegg for noen lignende arabisk rett fra den perioden selv om retten mahallabīyah ligner blancmangé. Den fantes rundt om i middelalderens Europa under en rekke lokale navn, for eksempel fra 1200-tallets Danmark som hwit moos, anglo-normanniske blanc desirree (hvit syrisk [rett]) eller nederlandsk calijs (fra latinsk colare = [sile, filtrere). Den eldste kjente oppskriften kommer fra en dansk oppskriftsamling sammenstilt av Henrik Harpestræng (død 1244) som er datert til noe som går tilbake til i det minste tidlig 1200-tall.
Den middelalderske blancmangé, eller hvitrett som den også ble kalt, var en rett som hørte til overklassens kjøkken og var vanlig rundt om i Europa frem til tidigmoderne tid. Den finnes i et utall variasjoner i reseptsamlinger fra hele Europa og nevnes i verker som Geoffrey Chaucers Canterbury Tales. Grunnresepten inneholdt melk og finfordelt kylling (oftest kapun), smakssatt med rosenvann og blandet med rismel som ble tillaget til en slett stuing. På fastedager ble det benyttet mandelmelk eller fisk som erstatning for melk og fugl. Den kunne også inneholde krydder som safran eller kanel og kyllingen kunne varieres med annen fugl som vaktel eller fasan. Krydder ble flittig brukt i middelalderreseptene ettersom de der gav prestisje og luksus til en rett. 
Ved festlige anledninger kunne hvitretten lives opp ved å farge den: safran for en rødaktig gylden tone; urter for grønt; sandeltre for rødbrunt. I Frankrike på 1300-tallet var såkalt partifarging, kontrastering med to sterke farger, populært i klesmoten, og dette inspirerte til å dekorere mat likeledes. Farging av hvitrett i to farger på samme fat er beskrevet av Guillaume Tirel (også kalt Taillevent), forfatteren av de senere opplag av middelalderkokeboken Le Viandier. Hvitretter i sterke farger var tidlig en av de vanligste former av entremet, en mellomrett ment like mye som underholdning som for sin smak. På 1600-tallet ble hvitretten utviklet til en pudding på fløte og egg uten kjøtt, og senere med gelatin for å gi form. På 1800-tallet inngikk ofte arrowroot eller maismel og ble til den moderne blancmangéen.
Kristiansandregionen

Kristiansandregionen er et distrikt på grensen mellom fylkene Aust-Agder og Vest-Agder som omfatter landsdelshovedstaden Kristiansand og tilgrensende kommuner (Lillesand, Birkenes, Vennesla, Songdalen og Søgne), til sammen seks kommuner med et samlet areal på 1 892,80 km² og 134 487 innbyggere (1. januar 2015). De to byene i området er Lillesand og Kristiansand.

Byer

Kristiansand ble grunnlagt som kjøpstad i 1641. Lillesand ble ladested i 1821, mistet bystatusen i 1964, og fikk bystatus på nytt gjennom kommunestyrevedtak i 2000.

Samferdsel

Arbeidet er nå i gang med en såkalt konseptvalgutredning (KVU) for Samferdselspakke for Kristiansandregionen. Utredningen er en bestilling fra regjeringen for å få en faglige utredning av areal- og transportspørsmålene for hele regionen. Bakgrunnen for bestillingen er Finansdepartementets krav om en slik utredning (KVU) for alle vegprosjekter over 500 millioner kroner.
Utredningen skal ha et bredt samfunnsmessig perspektiv: Areal- og transportspørsmål inkludert langsiktig transportmiddelfordeling, restriktive tiltak overfor trafikken, framtidige investeringsbehov, hensyn til jordvern og forhold knyttet til utslipp av klimagasser. Det er ønsket at utredningen skal vurdere hvordan ulike arealstrategier virker inn på transportsystemet. I denne sammenheng skal kjøpesenterproblematikken vurderes særskilt.
Den eneste måten å løse en slik oppgave på er å tenke helhet, å finne en overordnet løsning for forbedringer i transportsystemet som kan bidra til at Kristiansandsregionen kan utvikle seg videre som en attraktiv region. Miljøspørsmålet i vid forstand skal drøftes, fra klimagassutslipp til opplevelsen av Kristiansandsregionen. 
KVU Kristiansand er organisert som et prosjekt i Statens vegvesen Region sør. Prosjektet legger opp til et nært samarbeid med fylkeskommunen, kommunene, regionale etater og transportetatene. Det skal også arrangeres møter med representanter for interessegruppene knyttet til areal og transport i regionen.
Fransk vedder

Rasebeskrivelse

Ører er øverst oppe på hodet sitter to kraftige øreknuter, som er bekledd med lange hår. Fra øreknutene henger, sett fra side, ørene rett ned ved hver side med lydåpninger innover. Sett foran, henger ørene i en svak innadvendt bue. Ørene er rødformede ved roten og de bretter seg ut i en godt avrundet skjeform. Ørene er svære og de er godt behåret. Lengden på ørene skal være minst 36 cm fra spiss til spiss. Ørelengden skal være i stil med kroppstørrelsen. Hodet til hannen en meget kort og kraftig med bøyde neserygg, bre panne og fyldige kinn. Hunnens hode er noe lengre og smalere, men selv her gjelder det at jo kortere, bedre og mer avrundet hodet er desto bedre er hodeformen.

Halsen er meget kort og kraftig. Inntrykket er at hode sitter direkte på kroppen. Hakepose skal ikke hanner ha på grunn av da kan det komme såkalt hakeskjegg. Hunnene kan ha en liten hakepose. Hos eldre dyr kan hunnene ha ganske stor hakepose, ved bedømmelsen skal dyret sitte i oppreist stilling. Brystet er meget bredt og fast.

Ryggen er bredt og kraftig med godt muskulatur. Rygglinjen går fra nakken til krysset i en meget svak bue. Derifra i en jevn bue som slutter ved haleroten. Frambeina en meget kraftige, de er også korte og rette de er også bredt adskilte noe som gjør at kaninen får en lav kroppsstilling, og de bærer kroppen fritt oppe fra underlaget. Skulderbladene sitter tett inntil kroppen. Kanin skal stå på labbene. Bakbeina er meget kraftige og skal bæres parallelt med kroppen. Lårene er kraftige og muskuløse uten fremtredende bein og med innsidene tett inntil kroppen. Halen er normalt utviklet, den er også rikt behåret og skal ligge inntil kroppen.
Adlerschanzen (Schönwald)

Historie

Den første Adlerschanze ble åpnet 17. februar 1924, og ble siden utvidet flere ganger. Etter ombygging i 1967 ble bakken gjenåpnet med et internasjonalt renn 17. mars 1968. Tre mindre hoppbakker ble i 1993 bygd ved siden av normalbakken. Småbakkene har plastmatter, slik at de også kan brukes i sommerhalvåret.
I 1971 ble todagersrennet Schwarzwälder Springertournee første gang arrangert. Konkurransen ble arrangert årlig, til og med 1976 med renn i Adlerschanze i Schönwald og Adlerschanze i Hinterzarten, deretter tok Hochfirstschanze i Titisee-Neustadt over for Hinterzarten fram til konkurransen ble arrangert for siste gang i 2003. Fra og med 1994 var rennene i Schönwald og Titisee-Neustadt en del av kontinentalcupen.
Hoppuka for kvinner startet opp i 1999, med Schönwald som et av rennstedene. Kvinnenes hoppuke ble en del av kontinentalcupen for kvinner da den tok til sesongen 2004/05.
Normalbakkens FIS-sertifikat utløp i 2009, og skiklubben så seg da nødt til å oppgi bakken, fordi det ville bli for dyrt å oppruste den til de stadig økende kravene FIS stiller til internasjonale rennarrangører. Siden sommeren 2008 har Ski-Club Schönwald samarbeidet med skiklubben i Schonach, som ligger like ved Schönwald, og arrangerer renn i Langenwaldschanze i Schonach. Normalbakken eksisterer fremdeles, men bare småbakkene er nå (2010) sertifisert og i bruk.
Elisabeth Tamm

Bakgrunn

Tamm tilhørte adelsslekten Tamm, som eide slott og herregårder over hele Sverige og var Sveriges rikeste familie på slutten av 1800-tallet.

Virke

Tamm overtok i 1905 driften av godset Fogelstad i Södermanland etter sin far. Hun engasjerte seg i lokalpolitikken og ble i 1908 ombud i Julita kommune. I 1916 ble Tamm ordfører i kommunestyret, som første kvinne i en slik posisjon i Sverige. 
Etter innføring av kvinnelig stemmerett i Sverige stilte Tamm til valg til Riksdagens andrekammer og ble i 1921 en av fem kvinner som vant riksdagsplass. Hun tilhørte Liberala Samlingspartiet og satt i Riksdagen til 1924.
Tamm var en del av Fogelstadsgruppen, som startet Kvinnliga medborgarskolan og drev tidsskriftet Tidevarvet. Hun var aktiv i Frisinnade kvinnors riksförbund og Svenska kvinnors vänsterförbund.
Under andre verdenskrig engasjerte Tamm seg for Norges sak og hjalp norske flyktninger. I 1945 tok hun imot fanger løslatt fra Ravensbrück og ga dem opphold på Fogelstad. 
Tamm var opptatt av organisk landbruk og ga i 1940 ut boken Fred med jorden sammen med Elin Wägner.
Tamm var også opptatt av kvinnesak, og finansierte utgivelsen av det norske tidsskriftet Kvinnen og Tiden fra 1947. Hun testamenterte også Fogelstad slott og det meste av sin betydelige formue til tidsskriftet, men utgiverne Henriette Bie Lorentzen og Kirsten Hansteen sa fra seg denne gaven i 1955 fordi de fant det riktigst å legge ned tidsskriftet.

Utmerkelser

Tamm ble tildelt Haakon VIIs Frihetskors.
GeoKnowledge

GeoKnowledge AS er et norsk selskap som ble grunnlagt i 1985. Selskapet holder til i Oslo, og utvikler programvare for olje- og gassindustrien.
Brachypremna

Utseende

Middelsstore (ca. 12 - 17 millimeter), svært spinkle, lyst brunlige stankelbein. Artene har svært lange og tynne bein.

Levevis

Larvene lever i rennende vann, gjerne langs breddene.

Utbredelse

Slekten er for det meste utbredt i den neotropiske økosonen, men én art går nord til USA, og det er to arter i Australia og én på Ny-Guinea.
Angistri

Bosetning

Øya var bosatt i antikken, noe som er bevitnet ved noen arkeologiske steder.
Det er kun tre bosetninger på Angistri: Milos (Megalokori), Skala og Limenaria. Milos med en befolkning på 566 mennesker er hovedlandsbyen og hvor flertallet av øyboerne bor. Skala med 448 innbyggere ligger tyve minutters gange fra Milos langs en kystvei. Skala er stedet hvor de fleste turistfasilitetene og hotellene er. Limenaria er den minste landsbyen med kun 128 beboere og ligger på motsatt side av øya med svært lite turister. Øyas totale befolkning i henhold til folketellingen av 2011 var på 1142 beboere. I sommermånedene kan antallet mennesker ofte tredobles. Dets landareal er på 13,367 km².

Geografi

Angistri er en øy i Saroniabukta. Den ligger omtrent 35 km sørvest for Pireus og seks km sørvest for øya Egina. Halvøya Methana ligger seks km sør for det greske fastlandet på Peloponnes som er 14 km øst. Agistri er seks km lang og opptil tre km bred. Det er dekket av furuskog og er kupert. Det høyeste punktet er på 294 meter.
Angistri ligger meget nær de større øyene i øygruppen De saroniske øyer som Egina. Angistri kan bli nådd fra Egina med båt på rundt ti minutter. Det går en rekke båter, blant annet fra Angistri Express og en rekke båtdrosjer. Øya ligger også en times båttur fra Athens havneby Pireus. Den nærmeste flyplassen ligger ved Athen. Det går ferge til Pireus og hydrofoilbåt mellom Egina og Angistri.

Økonomi

Angistri er en meget populær ferieøy hvor både grekere og utenlandske besøkende kommer for å tilbringe somrene. Det finnes flere store strender på øya. Den største er utenfor landsbyen Skala. Den er meget langgrunn og blir ansett som mest barnevennlig. Det finnes også en nudiststrand som kalles for Halikada. Ved denne finnes det ingen servering som ved andre strender. Da den ligger i skjul nedenfor noen klipper er den noe møysommelig å ta seg ned til. Agistri er også egnet for spaserturer og flere ulike stier.
For noen få tiår siden var fiske det viktigste industrien. Grunnet overfiske og forurensning av farvannet rundt har fiskeindustrien drept seg selv. Landbruket som tidligere drev på med dyrking av oliven, korn og frukt, foruten også harpiks, har også dødd ut.
Trei culori

«Trei culori» var Romanias nasjonalsang i siste del av kommunisttida, fra 1977 til og med 1989. I første del av kommunisttida ble sangene «Zdrobite cătușe» (1948–1953) og «Te slăvim, Românie» (1953–1977) brukt. Etter kommunisttida ble «Deșteaptă-te, române» den nye nasjonalsangen.
«Trei culori» bygger på en rumensk patriotisk sang med samme tittel, melodi og til dels tekst, som er laget av Ciprian Porumbescu. Denne teksten ble endret to ganger av ukjente for å tilpasse den til den kommunistiske ideologien.
Navnet på sangen viser til Romanias flagg, som ikke har endret seg stort gjennom tidene.
Slither.io

Spillet

Målet i spillet er å kontrollere og bevege en slange rundt i en arena, spise de fargede ballene for å bli større, i tillegg til å beseire de andre spillerne, for å ende opp med en så stor slange som mulig. Hvis en spillers slanges hode kolliderer med en annen slange, taper spilleren og må starte på nytt. Den beseirede slangen gjøres så om til flere fargede baller som kan spises opp av andre spillere. Disse ballene som blir igjen får samme fargen som slangen som døde. Det kan også dukke opp baller fra andre slanger. I spillet kan man akttivere en «boost mode». Når denne er aktivert går slangen fortere, men den mister masse og lengde, i tillegg at man og legger fra seg flere baller. Dette kan være nyttig for å unngå å bli beseiret av andre spillere, men kan koste en senere i spillet.
Det er også en ytre grense som begrenser spillere til å spille innenfor den runde arenaen. Kolliderer man med denne grensen, taper man spillet, men slangen vil ikke forvandles til flere baller. Derfor brukes ofte kantene til arenaen for å lure andre spillere inn mot grensene.

Mottagelse

Spillet nådde toppen på App Store innen gratiskategorien i flere regioner, blant annet USA og Storbritannia. Patricia Hernandez fra Kotaku kommenterte at spillet var lett å begynne å spille og likt Agar.io, som hun mente forklarte Slither.ios popularitet. Hun bemerket også at spillet hadde et høyt tempo. Boing Boing sammenlignet spillet med  Osmos fra 2009. Brandt Ranj fra Business Insider sa at spillet hadde tung lag til tider, så var spillet likevel ganske underholdende.
Repretel Canal 6

Repretel Canal 6 er en costaricansk fjernsynskanal som eies og opereres av Repretel. Den ble starta opp i 1995, og er mediagruppas flaggskipskanal. Kanalens logo er en rød sirkel med tallet 6 i hvitt.
Kanalen har et variert programutvalg, med både nyheter, debatter, idrett, filmer og serier.
Burschenschaft

Burschenschaften er en spesiell form for Studentenverbindungen (studentersamfunn) som idag eksisterer i universitets- og høyskolebyer i Tyskland, Østerrike og Chile. Alle slike foreninger bekjenner seg til de liberale idéene til Urburschenschaft av 1815, selv om innholdets betydning varierer sterkt.
Niphobleta

Beskrivelse

Middelsstore, kraftige, matte, brun- eller grønnlige gullbasser.

Utbredelse

Slekten er utbredt i Vest-Afrika.